CELEX: 22007D0462
Language: et
Date: 2007-05-25 00:00:00
Title: 2007/462/EÜ: AKV-EÜ ministrite nõukogu otsus nr 3/2007, 25. mai 2007 , millega muudetakse otsust nr 3/2001, mis käsitleb Somaaliale vahendite eraldamist kaheksandast ja üheksandast Euroopa Arengufondist

5.7.2007   
            
            
               ET
            
            
               Euroopa Liidu Teataja
            
            
               L 175/36
            
         AKV-EÜ MINISTRITE NÕUKOGU OTSUS nr 3/2007,
   25. mai 2007,
   millega muudetakse otsust nr 3/2001, mis käsitleb Somaaliale vahendite eraldamist kaheksandast ja üheksandast Euroopa Arengufondist
   (2007/462/EÜ)
   AKV-EÜ MINISTRITE NÕUKOGU,
   võttes arvesse koostöölepingut ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa Ühenduse ja selle liikmesriikide vahel, (1) millele on alla kirjutatud Cotonous 23. juunil 2000 ning mis vaadati läbi nimetatud AKV-EÜ partnerluslepingut muutva lepinguga, (2) mis allkirjastati Luxembourgis 25. juunil 2005, eriti selle artikli 93 lõiget 6,
   ning arvestades järgmist:
   
               (1)
            
            
               AKV-EÜ partnerluslepingu artikli 93 lõikega 6 võimaldatakse AKV-EÜ ministrite nõukogul anda eriabi nendele varasemate AKV-EÜ konventsioonide osalisteks olevatele AKV riikidele, kes ei ole tavapäraste valitsusasutuste puudumise tõttu AKV-EÜ partnerluslepingut allkirjastada või ratifitseerida saanud. See toetus võib hõlmata nii institutsioonide väljaarendamist kui ka majandus- ja sotsiaalarenguga seonduvat tegevust, mille puhul arvestatakse eelkõige kõige haavatavama elanikkonna vajadustega. Seda sätet kohaldatakse Somaalia suhtes.
            
         
               (2)
            
            
               20. detsembri 2001. aasta otsusega nr 3/2001 (3) eraldas AKV-EÜ ministrite nõukogu Somaaliale üheksandast Euroopa Arengufondist 149 miljoni euro suuruse summa finants- ja tehniliseks koostööks. Riikliku eelarvevahendite käsutaja ülesanne selle eraldise programmitööks ja rakendamiseks usaldati Euroopa Arengufondi juhtivale eelarvevahendite käsutajale.
            
         
               (3)
            
            
               AKV-EÜ partnerluslepingu IV lisa artikli 3 lõikega 5 antakse ühendusele võimalus suurendada riikidele antavaid eraldisi, et võtta arvesse erivajadusi või erakorralisi tulemusi.
            
         
               (4)
            
            
               Kõnealuse IV lisa artikli 5 lõike 2 kohaselt võib humanitaar- ja hädaabi käsitlevates sätetes nimetatud erandlikel asjaoludel partnerluslepingu läbi vaadata. Somaaliaga sõlmitud koostööprogrammi erakorralise läbivaatamise järelduste alusel on vaja eraldada üheksandast Euroopa Arengufondist täiendavaid rahalisi vahendeid, et tagada kuni kümnenda Euroopa Arengufondi jõustumiseni pidev toetus Somaalia elanikkonnale,
            
         ON TEINUD JÄRGMISE OTSUSE:
   Artikkel 1
   AKV-EÜ ministrite nõukogu otsusele nr 3/2001 lisatakse järgmine artikkel:
   
      „Artikkel 3a
      Erakorralise läbivaatamise järelduste alusel eraldatakse Somaaliale 36 144 798 euro suurune täiendav summa finants- ja tehniliseks koostööks üheksanda Euroopa Arengufondi pikaajaliseks arenguks ette nähtud vahendite reservist, millele on osutatud AKV-EÜ partnerluslepingu I lisas osutatud finantsprotokolli lõike 3 punktis a.”
   
   Artikkel 2
   Käesolev otsus jõustub selle vastuvõtmise päeval.
   
      Brüssel, 25. mai 2007
      
         
            AKV-EÜ ministrite nõukogu nimel
         
         
            eesistuja
         
         Mohlabi K. TSEKOA
         
      
   
   
      (1)  EÜT L 317, 15.12.2000, lk 3.
   
      (2)  ELT L 209, 11.8.2005, lk 27. Lepingut kohaldatakse ajutiselt vastavalt otsusele nr 5/2005 (ELT L 287, 28.10.2005, lk 1).
   
      (3)  EÜT L 56, 27.2.2002, lk 23.